CELEX: 62015TN0138
Language: hr
Date: 2015-03-25 00:00:00
Title: Predmet T-138/15: Tužba podnesena 25. ožujka 2015. – Aanbestedingskalender i dr. protiv Komisije

15.6.2015   
            
            
               HR
            
            
               Službeni list Europske unije
            
            
               C 198/39
            
         Tužba podnesena 25. ožujka 2015. – Aanbestedingskalender i dr. protiv Komisije
   (Predmet T-138/15)
   (2015/C 198/53)
   Jezik postupka: engleski
   
      Stranke
   
   
      Tužitelji: Aanbestedingskalender BV (Ede, Nizozemska); Negometrix BV (Amsterdam, Nizozemska); CTM Solution BV (Breukelen, Nizozemska); Stillpoint Applications BV (Amsterdam, Nizozemska); i Huisinga Beheer BV (Amsterdam) (zastupnici: C. Dekker i L. Fiorilli, odvjetnici)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               proglasi ništavim, u skladu s člancima 263. i 264. UFEU-a dio Odluke Europske komisije od 18. prosinca 2014. SA.34646 (2014/NN) (ex 2012/CP) – Nizozemska platform za elektroničku javnu nabavu TenderNed kojom se utvrđuje da se aktivnosti TenderNed-a smatraju javnim uslugama od općeg (negospodarskog) interesa te da stoga provedba i financiranje TenderNed-a ne predstavlja državnu potporu;
            
         
               —
            
            
               naloži tuženiku snošenje vlastitih troškova i troškova tužitelja; i
            
         
               —
            
            
               poduzme daljnje radnje koje Sud smatra potrebnim.
            
         
      Tužbeni razlozi i glavni argumenti
   
   U prilog svoje tužbe, tužitelji ističu jedan tužbeni razlog.
   
               1.
            
            
               Prvim tužbenim razlogom navodi se da je Europska komisija počinila očitu pogrešku u ocjeni i pogrešku koja se tiče prava utvrđujući da se usluge koje pruža TenderNed smatraju uslugama od općeg (negospodarskog) interesa.
               
                           —
                        
                        
                           Tužitelji tvrde da su aktivnosti TenderNed-a gospodarskog karaktera i ne pripadaju u državne ovlasti s obzirom na to da te usluge ne proizlaze iz obveza propisanima EU direktivama o javnoj nabavi, da TenderNed ne djeluje u svojstvu tijela javne vlasti, da aktivnosti TenderNed-a nisu nužne za postizanje usklađenosti s EU direktivama o javnoj nabavi, da se postizanje usklađenosti s EU direktivama o javnoj nabavi može postići i drugim sredstvima i jer nizozemski zakon o javnoj nabavi dopušta i komercijalne inicijative na tržištu e-javne nabave.